# Checklist pre strategickú prioritu Manažment údajov

Nasledujúci kontrolný list poskytuje návod:

* pre spracovateľa štúdie uskutočniteľnosti projektu informatizácie, ktorý pokrýva spracovanie údajov tak, aby bolo navrhované riešenie v súlade so strategickou prioritou Manažment údajov,[[1]](#footnote-1)
* pre hodnotiteľov štúdií uskutočniteľnosti.

## Štúdie uskutočniteľnosti

Kontrolný list je členený podľa kapitol štúdie uskutočniteľnosti (vo vzťahu k budúcemu stavu).

### Manažérske zhrnutie

Manažérske zhrnutie v štúdii uskutočniteľnosti dáva sumárny pohľad na tému a vysvetľuje navrhované riešenie. Malo by byť písané štýlom, ktorému porozumie široká odborná verejnosť, ako aj politická reprezentácia. Z pohľadu SP Manažmentu údajov je dôležité, aby sa v manažérskom zhrnutí jasne komunikovali posolstvá a princípy a predpokladaný projekt sa prihlásil k vízii štátu fungujúceho na základe využívania znalostí.

| Oblasť | Miera záväznosti | Kontrolované kritérium | Áno/Nie |
| --- | --- | --- | --- |
| Vízia manažmentu údajov | Povinné | Každý nový projekt by mal v rámci rozsahu a pokrytia riešenej agendy zabezpečiť realizáciu princípu „jeden-krát a  dosť“. Realizácia tohto princípu musí byť okrem úrovne informatickej (dátová integrácia) zabezpečená aj na úrovni metodickej a legislatívnej. V manažérskom zhrnutí sa realizácia princípu „jeden-krát a dosť“ musí explicitne spomenúť v plnom rozsahu. |  |
| Povinné | Deklarácia: Z dôvodu zabezpečenia požadovanej interoperability riešenia s ostatnými ISVS Slovenskej republiky ako aj odporúčaniami Európskej komisie pre interoperabilitu informačných systémov verejnej správy (ISA), bude nový projekt používať na popis svojich údajov Centrálny model údajov verejnej správy založený na ontológiach, a súčasne na identifikáciu objektov budú použité registrované a schválené URI identifikátory v Centrálnom metainformačnom systéme. |  |
| Vízia pre otvorené údaje | Povinné | Všetky údaje, ktoré budú spracované alebo uchovávané v budúcom informačnom prostredí, musia byť poskytované vo formáte otvorených údajov. V prípade objektívnych príčin (ochrana osobných údajov), ktoré zabraňujú zverejneniu údajov otvoreným spôsobom, musia byť tieto príčiny explicitne popísané pre všetky dotknuté dáta a bude sa nimi zaoberať príslušný kompetentný orgán. |  |

### Legislatívna analýza

Každý nový projekt by mal v rámci rozsahu a pokrytia riešenej agendy zabezpečiť realizáciu princípu „jeden-krát a dosť“, ak ide o spracovanie údajov.. Realizácia tohto princípu musí byť okrem úrovne informatickej (dátová integrácia) zabezpečená **aj na úrovni legislatívnej**.

| Oblasť | Miera záväznosti | Kontrolované kritérium | Áno/Nie |
| --- | --- | --- | --- |
| Súlad so zákonom č. 305/2013 Z. z. (zákon o e-Governmente) | Povinné | **Vstup a výstup údajov** - Analyzovať, či legislatíva upravujúca riešenú agendu/oblasť je v súlade so zákonom 305/2013, predovšetkým s §17, ktorý prikazuje realizovať právne úkony, a teda aj získavanie informácií od iných inštitúcií pre účel konania a poskytovanie informácií iným inštitúciám, elektronickou cestou. V prípade nesúladu je nutnou súčasťou schválenia projektu aj návrh novelizácie danej legislatívy, ktorý uvedený nesúlad odstráni. |  |
| Povinné | **Referenčné údaje v správe inštitúcie** - Analyzovať, či legislatíva upravujúca riešenú agendu/oblasť umožňuje aktualizovať údaje spracovávané v informačnom systéme aj na základe výsledku procesu referencovania a stotožňovania podľa §49-55 zákona 305/2013. V prípade, že existujúca legislatíva neumožňuje aplikovať uvedené paragrafy, je nutnou súčasťou projektu aj návrh novelizácie danej legislatívy, ktorý umožní aplikovať §49-55. |  |

### Motivačná analýza

V rámci motivačnej analýzy je dôležité správne nastaviť ciele projektu a prínos projektu k zadefinovaným merateľným ukazovateľom.

|  |  |  |  |
| --- | --- | --- | --- |
| Oblasť | Miera záväznosti | Kontrolované kritérium | Áno/Nie |
| Ciele | Povinné | Zrozumiteľne definovať a špecifikovať, akým spôsobom prispejú navrhované projekty k merateľným cieľom SP Manažment údajov a SP Otvorené údaje. Stakeholder, ktorého sa týkajú tieto ciele je minimálne ÚPPVII a verejnosť.  Ide o ciele:   * Zabezpečenie dostatočnej kvality údajov v ISVS organizácie * Rozšírenie zoznamu referenčných údajov * Zabezpečenie princípu "jedenkrát a dosť" * Zabezpečenie využívania referenčných údajov v praxi * Sprístupnenie údajov klientom, ktoré sa vo verejnej správe o nich evidujú * Zlepšenie rozhodovania vo verejnej správe * Zvýšenie dostupnosti údajov pre analytické spracovanie * Zlepšenie interoperability údajov zavedením sémantických dátových štandardov * Zvýšenie dostupnosti údajov vo forme otvorených a prepojených dát * Zvýšenie počtu inštitúcií verejnej správy, ktoré publikujú otvorené údaje * Zvýšenie rozsahu publikovaných údajov verejnej správy * Zvýšenie kvality publikovaných údajov verejnej správy * Zvýšenie dynamiky a prínosnosti dátového hospodárstva * Zlepšenie zapojenia Slovenska do jednotného digitálneho trhu (DSM) |  |

### Porovnanie alternatív

|  |  |  |  |
| --- | --- | --- | --- |
| Oblasť | Miera záväznosti | Kontrolované kritérium | Áno/Nie |
| Prístup k definovaniu alternatív | Povinné | V rámci porovnania alternatív by mali byť porovnané "varianty konkrétnych riešení", s uvedením výhod a nevýhod z pohľadu manažmentu údajov. |  |
| Základná alternatívna | Povinné | Základná alternatívna je postavená na "default" princípoch, ktoré sú stanovené v NKIVS a v SP Manažment údajov a SP Otvorené údaje. V prípade, že sa žiadateľ rozhodne o neštandardné riešenie, musí ho porovnať voči tejto základnej alternatívne. |  |
| Počet alternatív | Odporúčané | Počet alternatív by mal byť minimálne 3. |  |

### Biznis architektúra

V rámci kapitoly je potrebné jasne a presne určiť biznis požiadavky na služby a procesy, ktoré budú vďaka novému projektu zabezpečené. Znamená to vysvetliť, ako vďaka realizácií konceptu manažmentu údajov budú mať jednotlivý používatelia lepšie a komfortnejšie možnosti fungovania.

| Oblasť | Miera záväznosti | Kontrolované kritérium | Áno/Nie |
| --- | --- | --- | --- |
| „Jeden-krát a dosť“ | Povinné | Jasne vysvetliť, že sa v biznis službách nebudú vyžadovať od subjektu údaje z iných informačných systémov verejnej správy, ktoré sú verejnej správe k dispozícii. |  |
| Moje dáta | Povinné (od konceptu služby moje dáta) | Zaviazať sa v rámci štúdie uskutočniteľnosti pre projekt informatizácie, že údaje implementovaného projektu budú k dispozícii pre službu „moje dáta“. |  |
| Analytické spracovanie údajov | Povinné (od konceptu využívania analytických údajov) | Údaje v správe úseku verejnej správy musia byť použiteľné na analytické spracovanie. |  |
| Reforma rozhodovania | Odporúčané | V prípade, že projekt počíta s reformou výkonu verejnej správy a optimalizáciou procesov uviesť princípy zlepšenia rozhodovania na úseku verejnej správy. |  |

### Architektúra údajov

Podkapitola pre aplikačnú architektúru, ktorá podrobnejšie definuje dátové entity (bázu dát), s ktorými sa bude pracovať, vrátane požiadaviek na spracovávané údaje.

|  |  |  |  |
| --- | --- | --- | --- |
| Oblasť | Miera záväznosti | Kontrolované kritérium | Áno/Nie |
| Objekty evidencie | Povinné | Identifikovať, ktoré objekty evidencie (entity) sú vytvárané v navrhovanom systéme – na koncepčnej úrovni. |  |
| Kvalita údajov | Povinné | Deklarovať, že ak v rámci riešenej agendy budú spracovávané údaje, ktoré sú referenčné alebo sú plánované ako referenčné, tak v čase ukončenia projektu budú využívané všetky dostupné potrebné referenčné údaje. |  |
| Konzumované údaje | Povinné | Na koncepčnej úrovni uviesť objekty evidencie preberané z iných informačných systémov verejnej správy. |  |
| Referenčné údaje | Povinné | Identifikovať, či v rámci riešenia danej agendy/oblasti sú vytvárané evidencie a údaje, ktoré sú potrebné v  konaniach iných OVM pri výkone ich agendy, ktoré sú kandidátmi na referenčné údaje (sú jednoznačné a jedinečné k subjektu evidencie - osobe, javu alebo skutočnosti). Príkladom môžu byť identifikačné údaje alebo jedinečné atribúty subjektu evidencie ako potvrdenia o dosiahnutom vzdelaní osoby, dátumy evidencie osoby v danej evidencii a podobne. Vtedy je potrebné, aby súčasťou projektu bolo aj zabezpečenie procesu vyhlásenia referenčných údajov. |  |
| Otvorené údaje | Povinné | Koncepčne vymenovať, ktoré údaje budú poskytované ako otvorené údaje. |  |
| Údaje o subjekte | Povinné | Koncepčne vymenovať, ktoré údaje o subjekte budú k dispozícii v službe "moje dáta". |  |
| Centrálny model údajov VS založený na ontológiách | Povinné | Deklarácia: Model údajov riešenej agendy bude vychádzať z Centrálneho modelu údajov verejnej správy založeného na ontológiach. V prípade, že pre potreby riešenej agendy potrebné ontológie existovať nebudú, bude o ne požiadané prostredníctvom procesu štandardizácie dátových prvkov v príslušnej pracovnej skupine. |  |
| Použitie prepojených údajov pre otvorené údaje | Povinné | Deklarácia: Všetky údaje publikované otvoreným spôsobom budú referencovateľné prostredníctvom registrovaných a schválených URI identifikátorov v Centrálnom metainformačnom systéme. V prípade, že pre potreby publikácie otvorených údajov URI neexistujú, bude o ne požiadané prostredníctvom procesu štandardizácie dátových prvkov v príslušnej pracovnej skupine. |  |
| Klasifikácia údajov | Povinné | Uviesť, aké údaje z pohľadu klasifikácie údajov (uvedenej v SP Manažment údajov) budú v budúcom informačnom prostredí spravované (explicitné určenie kategórií a podkategórií). |  |

### Aplikačná architektúra

Aplikačná architektúra musí jasne definovať komponenty v budúcom stave a ich integráciu s centrálnymi komponentami manažmentu údajov.

| Oblasť | Miera záväznosti | Kontrolované kritérium | Áno/Nie |
| --- | --- | --- | --- |
| Architektúra aplikačná | Povinné | Uviesť, že prepojenie bude realizované cez modul procesnej integrácie a integrácie údajov (s vyznačením použitých komponentov). Je podporované **uniformné API** na prístup k údajom. |  |
| Prístup k údajom | Odporúčané | Uviesť, že údaje implementovaného projektu budú k dispozícii podľa nastaveného modelu prístupov a oprávnení v nadväznosti na klasifikáciu údajov (napríklad. registrovaný, verejný, publikovanie otvorených datasetov). |  |
| Princípy | Povinné | Navrhnuté referenčné údaje sú kanonické. |  |
| Povinné | Navrhnuté referenčné údaje reprezentujú minimálny zmysluplný dataset - Ak je potrebné, aby boli spolu s referenčnými údajmi zdieľané aj údaje, ktoré sú ako referenčné vedené v inom referenčnom registri, nezdieľajú sa hodnoty týchto údajov ale odkazy |  |
| Povinné | Navrhované referenčné registre sú živé zoznamy, nielen jednoducho publikované dáta - K údajom možno pristupovať ručne alebo strojovo prostredníctvom API. |  |
| Používanie URI identifikátorov v službách | Povinné | Deklarácia: Všetky poskytované aplikačné služby v rámci riešenej agendy budú vystavovať také rozhrania, ktoré pre identifikáciu vstupno/výstupných entít používajú URI identifikátory registrované a schválené v Centrálnom metainformačnom systéme. V prípade, že pre potreby riešenej agendy potrebné referenčné URI neexistujú, bude o ne požiadať prostredníctvom procesu štandardizácie dátových prvkov v príslušnej pracovnej skupine. |  |
| Manažment osobných údajov | Povinné | Zaviazať sa, že všetky údaje, ktoré obsahujú osobné údaje, budú prístupné ako "moje dáta" a termín, od kedy. |  |
| Logovanie použitia osobných údajov | Povinné | Zaviazať sa, že informačný systém zabezpečí zaznamenávanie logov, kto a aké informácie o fyzickej osobe alebo právnickej osobe, na aký účel a logy poskytovať službe "moje dáta" a termín, od kedy. |  |

### Implementácia a migrácia

| Oblasť | Miera záväznosti | Odporúčania |  |
| --- | --- | --- | --- |
| Plánovanie | Povinné | Súčasťou aktivít musí byť vyčistenie údajov. |  |
| Povinné | Súčasťou aktivít musí byť nastavenie procesov na riadenie a meranie kvality údajov a splnenie cieľov pre kvalitu údajov – explicitne sa tak prihlásiť k cieľom SP Manažment údajov. |  |
| Povinné | Súčasťou aktivít musí byť stotožňovanie a synchronizácia údajov. |  |
| Povinné | Súčasťou aktivít musí byť klasifikácia údajov a kategorizácia údajov. |  |
| Povinné | Súčasťou aktivít musí byť vyhlásenie údajov, ktoré majú byť vyhlásené ako referenčné a v tomto prípade je súčasťou projektu aj proces vyhlásenia identifikovaných údajov za referenčné údaje, ktorý zabezpečuje UPPVII. |  |
| Povinné | Plánované míľniky projektu: uviesť, kedy čo bude dostupné (z pohľadu vyhlásenia referenčných údajov, zabezpečenie údajov pre „moje údaje“, stotožnenie údajov) |  |
| Povinné | Súčasťou aktivít musí byť zabezpečenie publikovania otvorených údajov. |  |

### Prevádzka

| Oblasť | Miera záväznosti | Kontrolované kritérium | Áno/Nie |
| --- | --- | --- | --- |
| Fungovanie manažmentu údajov po skončení projektu | Povinné | Manažment životného cyklu údajov je jasne definovaný ako súčasť fungovanie organizácie v čase prevádzky. |  |
| Povinné | Uviesť, ako bude po skončení projektu v organizácii fungovať systematický manažment údajov a kvality údajov v súlade so strategickou prioritou Manažment údajov. |  |

## Informácie o hodnotení

Spracoval:

Dátum:

Podpis

1. <https://metais.finance.gov.sk/help> [↑](#footnote-ref-1)