|  |  |  |
| --- | --- | --- |
| Znenie podmienky poskytnutia príspevku | | Popis podmienky poskytnutia príspevku a spôsob formy jej overenia na preukázanie jej splnenia |
| **1.** | **Podmienkou je aby projekt začínal podrobnou analýzou dát OVM a žiadosť o NfP obsahovala základnú analýzu dát OVM.** | Jedným z hlavných povinných bodov štúdie ako prílohy k ŽoNFP, je identifikovanie poskytovaných a konzumovaných datasetov, definovanie výstupov, ktoré budú aplikované pre každý dataset a  vyčíslenie ich Hodnoty za peniaze a to v definovanom rozsahu a formáte.  Analýza údajov musí obsahovať:   * Zoznam relevantných objektov evidencie, ktoré eviduje * Zoznam využívaných objektov evidencie z iných informačných systémov, ktoré sú potrebné pre efektívny výkon agendy.   Pre každý objekt evidencie bude uvedené:   * Je objekt kľúčový, * Bude pre objekt zavedený systematický manažment údajov * Bude pre objekt realizované čistenie údajov * Bude sa zdieľať (s inými inštitúciami), * Bude sa interne konzumovať, * Bude vyhlásený ako referenčný, * Bude sa automatizovane publikovať vo formáte otvorených údajov (vrátane navrhovanej kvality), * Je viazaný k subjektu a bude sprístupnený cez manažment osobných údajov. * Bude pre účely jeho evidencie vytvorený nový register   **Definícia určenia Hodnoty za peniaze**  Hodnota za peniaze pre dopytovo – orientované projekty „Manažment údajov inštitúcie verejnej správy“ je definovaná ako pridaná hodnota projektu pre naplnenie a realizáciu priorít definovaných v rámci strategickej priority Manažment dát verejnej správy v pomere k celkovým nákladom projektu.  **Definícia výpočtu Hodnoty za peniaze**  Každému datasetu adresovaného projektom bude pridelený jeden bod za každý aplikovaný výstup:  A2: Zavedenie systematického manažmentu údajov (1 bod)  A3: Čistenie údajov a dosiahnutie požadovanej kvality dát (1 bod)  A4: Realizácia dátovej integrácie na centrálnu platformu (1 bod)  A5: Vyhlásenie referenčných údajov (1 bod)  A6: Využitie konzumovaných údajov (1 bod)  A7: Publikovanie otvorených údajov (1 bod)  A8: Zavedenie manažmentu osobných údajov a poskytnutie údajov pre službu „moje dáta“ (1 bod)  A9: Zavedenie registra alebo evidencie (1 bod)  A10: Interná integrácia a konsolidácia údajov (1 bod)  V prípade preukázania dopytu po datom datasete, a to zo strany OVM alebo verejnosti, bude počet bodov pre daný dataset vynásobený koeficientom v závislosti podľa počtu ročných dopytov po danom datasete a to podľa nasledujúceho kľúča:  Menej ako 1 000 dopytov ročne – koeficient 1  1 000-9 999 dopytov ročne – koeficient 2  10 000-99 999 dopytov ročne – koeficient 3  100 000-999 999 dopytov ročne – koeficient 4  1 000 000 a viac dopytov ročne – koeficient 5  Žiadateľ ohodnotí každý dataset a výsledne hodnotenie projektu (Hodnota za peniaze) bude určené ako pomer súčtu obodovaných datasetov k celkovým nákladom projektu.  **Hodnota za peniaze = [ (d1 x k1) + (d2 x k2) + (d3 x k3) + ...... (dn x kn) ] / {celkové náklady projektu} ,**kde**:**   * **di** je počet bodov pridelený pre dataset i * **ki** je koeficient pre dataset i vyjadrujúci výšku dopytu po danom datasete   Podmienkou je aby žiadateľ v rámci projektu vypracoval detailnú analýzu dát OVM.  Špecifický cieľ:  7.7 Umožnenie modernizácie a racionalizácie verejnej správy IKT prostriedkami  7.5 Zlepšovanie celkovej dostupnosti dát verejnej správy vo forme otvorených dát |
| **Forma preukázania:**  Štúdia uskutočniteľnosti, časť motivácia  **Spôsob overenia:**  Analýza obsahuje všetky povinné prvky,  Analýza obsahuje minimálne objekty evidencie, ktoré sú určené ako kritické v prílohe č. 17 - Plán vyhlasovania referenčných údajov |
| **2.** | **Podmienkou je zavedenie systematického manažmentu údajov (rola dátového kurátora)** | Podmienkou je, aby inštitúcia verejnej správy nastavila procesy riadenia celého životného cyklu správy dát, kde bude potrebné aj zrozumiteľne zdokumentovať dátové štruktúry, proces tvorby dát, štatistické metodológie (ak boli použité), dátové zdroje, kontext a ďalšie aspekty manažmentu dát.  Po organizačnej stránke je podmienkou zavedenie role dátového kurátora, v rozsahu ako ju definuje strategická priorita Manažment údajov a strategická priorita Otvorené údaje (príloha č.18).  Znamená to, že v rámci aktivity zavedenie systematického manažmentu údajov dôjde (definovaným výsledkom projektu sú):  Zriadenie role dátového kurátora a úprava organizačnej štruktúry smerom k vytvoreniu rezortnej dátovej kancelárie,  Zavedenie systematického manažment údajov v organizácií vrátane nastavenie príslušných procesov a metodík pre správu celého životného cyklu údajov.  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami  7.5 Zlepšovanie celkovej dostupnosti dát verejnej správy vo forme otvorených dát |
| **Forma preukázania:**  Štúdia uskutočniteľnosti  **Spôsob overenia:**  V rámci návrhu biznis architektúry budúceho stavu sú navrhnuté zmeny podľa podmienky. |
| **3.** | **Podmienkou je čistenie údajov a dosiahnutie požadovanej kvality dát** | Kontrola kvality a čistenie aktuálnej báze údajov je nevyhnutnou podmienkou pre úspešné využívanie dát v praxi.  Pre udržateľné splnenie kritérií kvality bude potrebné zároveň nastaviť procesy riadenia kvality dát v rámci celého životného cyklu údajov. Pritom kvalita údajov má aj mäkké aspekty ako je prehľadnosť a zrozumiteľnosť ich prezentácie, metodické pokyny a podobne.  OVM by mal minimálne raz ročne zverejniť report o kvalite dát v systémoch a jeho vyhodnotenie voči požadovanej kvalite dát (pozri strategická priorita Manažment údajov, príloha č.18).  Nebudú budovať v danej aktivite vlastné nástroje pre čistenie údajov, to j. buď sa využijú existujúce nástroje alebo SaaS služba pre dátovú kvalitu z vládneho cloudu (gestor služby je ÚPVII).  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami |
| **Forma preukázania:**  Štúdia uskutočniteľnosti  **Spôsob overenia:**  V časti Motivácia je definovaný cieľ Zvýšenie kvality údajov s reálnym merateľným prínosom (dosiahnutie požadovanej kvality pre kľúčové údaje).  V popise činnosti A3: Čistenie údajov a dosiahnutie požadovanej kvality dát: sú definované vstupné objekty evidencie z iných informačných systémov, voči ktorým prebehne referencovanie a tento zoznam je úplný.  Výstupom činnosti je A3: Čistenie údajov a dosiahnutie požadovanej kvality dát:  je zavedenie systematického monitoringu kvality údajov a pravidelné zverejňovanie kvality údajov (raz týždenne).  kvalita kľúčových objektov evidencie dosahuje požadované kritéria.  zavedenie princípov manažmentu kvality kmeňových údajov a automatizácia riešenia konfliktov do budúcnosti. |
| **4.** | **Podmienkou je, že sa realizuje dátová integrácia na centrálnu platformu** | Zdieľanie kľúčových dát medzi konzumentmi údajov a poskytovateľmi údajov ako aj sprístupnenie tejto množiny dát bude riešené jednotnou centrálnou platformou integrácie údajov.  Realizácia dátovej integrácie na centrálnu platformu (vrátane úpravy agendových informačných systémov) na strane OVM je nevyhnutnou podmienkou poskytnutia príspevku.  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami |
| **Forma preukázania:**  Dohoda o integračnom zámere alebo Dohoda o poskytnutí údajov ako príloha ŽoNFP.  **Spôsob overenia:**  Dohoda o poskytnutí údajov obsahuje všetky kľúčové objekty evidencie (ktoré budú poskytované cez platformu integrácie údajov). |
| **5.** | **Podmienkou je vyhlásenie referenčných údajov** | Vyhlasovanie referenčných údajov tu slúži ako legislatívny nástroj pre zabezpečenie plného využívania kľúčových údajov v praxi, zavedenie princípu „jeden-krát a dosť” a zabezpečenie zdieľania údajov medzi informačnými systémami verejnej správy.  Podmienkou je vyhlásenie údajov identifikovaných ako referenčných v priebehu projektu.  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami |
| **Forma preukázania:**  Štúdia uskutočniteľnosti  **Spôsob overenia:**  Súlad návrhu s Plánom vyhlasovania referenčných údajov (príloha č.17).  V časti Motivácia je definovaný cieľ Rozšírenie zoznamu referenčných údajov s reálnym merateľným ukazovateľom (počet vyhlásených referenčných údajov).  Počas činnosti A5 Vyhlásenie referenčných údajov dôjde: k štandardizácií dátových prvkov.  Výstupom činnosti A5: Vyhlásenie referenčných údajov je: reálne vyhlásenie referenčných údajov. |
| **6.** | **Podmienkou je úprava interných procesov na základe využitia konzumovaných referenčných údajov (implementácia princípu „jeden-krát a dosť)** | Povinnosťou inštitúcie verejnej správy je v konečnom dôsledku predovšetkým využitie konzumovaných dát v konkrétnych životných situáciách pre skutočnú realizáciu princípu „jeden-krát a dosť“ vďaka úprave svojich interných procesov, postupov a smerníc.  Uvedie sa zoznam agend v kompetencii inštitúcie (podľa číselníka agend s MetaIS), ktoré nebudú vyžadovať od občanov a podnikateľských subjektov údaje, ktorými už verejná správa disponuje.  Zoznam požadovaných objektov evidencie z iných informačných systémov je uvedený v rámci analýzy údajov (zoznam využívaných objektov evidencie). V prípade, že objekty evidencie neobsahujú osobné údaje, primárne sa využíva prístup k otvoreným údajom.  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami |
| **Forma preukázania:**  Štúdia uskutočniteľnosti  **Spôsob overenia:**  V časti Motivácia je definovaný cieľ Zabezpečenie princípu "jedenkrát a dosť" s merateľným ukazovateľom počet agend, ktoré nevyžadujú údaje, ktorými už verejná správa disponuje.  V časti Legislatívna analýza je uvedený zoznam legislatívnych predpisov v kompetencii žiadateľa, ktoré je potrebné upraviť, aby fungoval princíp „jeden krát a dosť“.  V časti Biznis architektúra budúci stav je vysvetlené, akým spôsobom budú konzumované údaje v interných procesoch, ktoré realizujú služby inštitúcie. |
| **7.** | **Podmienkou je publikovanie otvorených údajov** | Kľúčové údaje musia byť pravidelne publikované vo forme otvorených údajov. Ako nástroje integrácie je možné použiť platformu integrácie údajov. Pre ostatné údaje je možné použiť aj integračné nástroje data.gov.sk. Všetky datasety je potrebné registrovať v centrálnom katalógu otvorených údajov na data.gov.sk.  Súčasťou by ďalej mala byť analýza celého portfólio dotknutých údajov a zabezpečenie ich publikáciu na data.gov.sk v požadovanej kvalite reflektujúcej predpokladaný účel využitia týchto dát (minimálne 3★, optimálne 5★).  Na základe dopytu verejnosti je vypracovaný Zoznam prioritných datasetov. (oficiálny dokument [Úrad splnomocnenca vlády SR pre rozvoj občianskej spoločnosti](http://www.tretisektor.gov.sk/urad-splnomocnenca-vlady-sr-pre-rozvoj-obcianskej-spolocnosti/)).  **Špecifický cieľ:**  7.5 Zlepšovanie celkovej dostupnosti dát verejnej správy vo forme otvorených dát |
| **Forma preukázania:**  Štúdia uskutočniteľnosti  **Spôsob overenia:**  V časti Motivácia je definovaný cieľ Zvýšiť rozsah publikovaných údajov štátnej správy resp. samosprávy s merateľným počet publikovaných datasetov.  V časti Motivácia je definovaný cieľ Zvýšiť kvalitu publikovaných údajov štátnej správy resp. samosprávy s merateľnými ukazovateľmi:  Počet datasetov publikovaných minimálne v úrovni kvality 3★  Počet datasetov publikovaných minimálne v úrovni kvality 4★  Počet datasetov publikovaných minimálne v úrovni kvality 5★  V časti Legislatívna analýza budúci stav je určené, ktoré publikované objekty evidencie bude možné využiť na právne účely (všetky kľúčové objekty).  Výstupom aktivity A7: Publikovanie otvorených údajov: sú cez data.gov.sk reálne dostupné a automatizovane aktualizované datasety:  Minimálne všetky ktoré sú evidované v aktuálne platnom Zozname prioritných datasetov a zodpovedá za ne žiadateľ.  Minimálne všetky, ktoré sú označené ako kľúčové údaje.  Minimálne všetky, ktoré sú aktuálne vyhlásené ako referenčné údaje (v prípade potreby v anonymizovanej forme).  Minimálne všetky, ktoré sú označené, že budú vyhlásené ako referenčné údaje (v prípade potreby v anonymizovanej forme). |
| **8.** | **Podmienkou je poskytnutie údajov pre službu Moje dáta (umožnenie manažmentu osobných údajov)** | Relevantné dáta dostupné na centrálnej platforme integrácie údajov budú dostupné pre občanov a podnikateľov prostredníctvom služby Moje dáta.  Podmienkou je zabezpečiť, aby občania a podnikatelia mali cez platformu integrácie údajov (a modul manažmentu osobných údajov), prístup k nasledujúcim informáciám:  identifikačné údaje, ktoré a týkajú sa subjektu,  údaje o objektoch evidencie, ktoré sa týkajú subjektu,  údaje o osobných preferenciách subjektu (v súvislosti s používaním elektronických služieb a interakciou s verejnou správou) a kontaktné údaje,  transparentný pohľad na prístup k údajom subjektu (kto pristupoval k údajom, za akým účelom a kedy).  **Špecifický cieľ:**  7.5 Zlepšovanie celkovej dostupnosti dát verejnej správy vo forme otvorených dát |
| **Forma preukázania:**  Štúdia uskutočniteľnosti  **Spôsob overenia:**  V časti Motivácia je definovaný cieľ Sprístupnenie údajov klientom, ktoré sa vo verejnej správe o nich evidujú s merateľným ukazovateľom počet dát o občanovi resp. podnikateľovi sprístupňované pre službu „moje dáta“.  Výstupom činnosti A8: Zavedenie manažmentu osobných údajov a poskytnutie údajov pre službu „moje dáta sú reálne dostupné údaje, minimálne v rozsahu:  Prioritné údaje pre manažment osobných údajov, ak sú v kompetencii žiadateľa (príloha č.19),  Kľúčové údaje, ktoré sa týkajú subjektu. |
| **9.** | **Podmienkou je, že v prípade zavádzania nového registra alebo elektronizácie papierového registra budú zohľadnené realizačné princípy (pozri príloha ...)** | Podmienkou je zohľadniť Realizačné princípy aktivít v oblasti informatizácie pre oblasť manažmentu údajov, ktoré sú uvedené v prílohe tejto dopytovej výzvy (príloha č.16)  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami |
| **Forma preukázania:**  Štúdia uskutočniteľnosti  **Spôsob overenia:**  V časti Biznis architektúra budúci stav je definované použitie registra online.  V časti Aplikačná architektúra budúci stav sú pre nový register jasne deklarované princípy:  údaje z registra sú automatizovane publikované ako otvorené údaje,  služby registra sú prístupné cez open API,  register je integrovaný z platformou integrácie údajov,  v prípade, že register obsahuje údaje o objektoch evidencie, ktoré sa týkajú subjekt, tak poskytuje tieto údaje pre službu moje dáta,  pre návrh registra sú použité služby generického registra alebo existujúceho technologického riešenia |
| **10.** | **Podmienkou je realizácia internej integrácie a konsolidácie údajov** | Pre potreby konsolidácie a zdieľanie svojich údajov môžu OVM využiť vlastnú inštanciu platformy pre integráciu údajov poskytovanú v móde PaaS ako zdieľanú službu vládneho cloudu. Uvedená služba bude postavená na technológii modulu procesnej a dátovej integrácie (CSRÚ). OVM nebudú budovať v danej činnosti nové nástroje pre integráciu a konsolidáciu dát.  **Špecifický cieľ:**  7.7 Umožnenie modernizácie a racionalizácie verejnej správy IKT prostriedkami |
| **Forma preukázania:**  Štúdia uskutočniteľnosti  **Spôsob overenia:**  Výstupom aktivity A10: Interná integrácia a konsolidácia údajov: je zabezpečenie reálnej dátovej integrácie v rámci rezortu resp. sektoru**.**  V časti Aplikačná architektúra budúci stav sú všetky interné informačné systémy napojené na komponent dátovej integrácie, ktorý je vytvorený nad PaaS službou pre DI a MDM.  V časti Technologická architektúra budúci stavje jasne deklarované, že pre potreby internej dátovej integrácie a konsolidácie údajov sa využíva PaaS služby DI a MDM vládneho cloudu (ktorej gestorom je ÚPPVIaI). |
| **11.** | **Podmienka trvania projektu** | Maximálne 24 mesiacov. (od podpisu zmluvy o NFP) |
| **Forma preukázania:**   * ŽoNFP   **Spôsob overenia:**   * Trvanie projektu nepresiahne 24 mesiacov. |